ΓΡΑΠΤΗ ΕΡΩΤΗΣΗ E-1698/03

υποβολή: Marco Cappato (NI) και Benedetto Della Vedova (NI) προς το Συμβούλιο

(22 Μαΐου 2003)

Θέμα: Κλείσιμο της σουδανικής εφημερίδας Khartoum Monitor

Σύμφωνα με δημοσίευμα του πρακτορείου τύπου MISNA, την Παρασκευή 9 Μαΐου οι αρχές του Σουδάν διέταξαν το κλείσιμο της Khartoum Monitor, μιας αγγλόφωνης εφημερίδας που είχε ήδη επανειλημμένα προκαλέσει την αντίδραση της κυβέρνησης εξαιτίας κάποιων άρθρων της για τη θρησκεία και τον εμφύλιο πόλεμο στο νότιο τμήμα της χώρας. Σύμφωνα με τις πρώτες αναλύσεις, που επιβεβαιώθηκαν από τις δυνάμεις

ασφαλείας οι οποίες εκτέλεσαν τη σχετική εντολή, αφορμή τής ενέργειας αυτής στάθηκε η μη εξόφληση προστίμων που είχαν επιβληθεί στο παρελθόν· η Khartoum Monitor γνωστοποιεί ότι στην πραγματικότητα τα πρόστιμα είχαν εν μέρει διαγραφεί ύστερα από απόφαση του εφετείου, ενώ μια μικρή χρηματική ποινή είχε πληρωθεί κανονικά, σύμφωνα με την απόφαση του δευτεροβάθμιου δικαστηρίου. Μερικούς μήνες πριν ο Nhial Bol, διευθυντής της εφημερίδας, καταδικάστηκε σε έξι μήνες φυλάκιση (ή στην καταβολή του ποσού των 2 χιλιάδων δολαρίων περίπου) για διάδοση ψευδών πληροφοριών, σε άρθρο στο οποίο κατηγορούσε την κυβέρνηση του προέδρου Omar el Bashir για εμπλοκή σε δουλεμπόριο στο Σουδάν.

Έχει πληροφορηθεί το Συμβούλιο τις επανειλημμένες και συστηματικές απειλές κατά της ελευθερίας της έκφρασης εκ μέρους των αρχών του Χαρτούμ στα πλαίσια της κατάστασης εκτάκτου ανάγκης, που ισχύει από το 1999·

Ποιές διπλωματικές πιέσεις σκοπεύει να ασκήσει στις σουδανικές αρχές προκειμένου να επιτύχει την άμεση επανακυκλοφορία της εφημερίδας Khartoum Monitor;

Δε σκοπεύει το Συμβούλιο να χρησιμοποιήσει τη συμφωνία πουπογράφηκε τη 10η Δεκεμβρίου του προηγούμενου έτους με την κυβέρνηση του Χαρτούμ — που προβλέπει μια πρώτη χρηματοδότηση για την τεχνική προετοιμασία προγραμμάτων συνεργασίας τα οποία θα ξεκινήσουν αμέσως μετά τηνπογραφή οριστικού συμφώνου ειρήνης — ως διαπραγματευτικό αντάλλαγμα για την άμεση άρση της κατάστασης εκτάκτου ανάγκης·

Απάντηση

(7 Οκτωβρίου 2003)

Το Συμβούλιο γνωρίζει ότι η αγγλόφωνη καθημερινή εφημερίδα Khartoum Monitor έκλεισε το Μάιο του τρέχοντος έτους καθώς και ότι ελήφθησαν μέτρα κατά του εκδότη της εφημερίδας αυτής.

Στο πλαίσιο του διαλόγου της ΕΕ με το Σουδάν, οι αρχηγοί διπλωματικής αποστολής στο Χαρτούμ συναντώνται τακτικά με τους κυβερνητικούς εκπροσώπους προκειμένου να συζητούν εκκρεμή θέματα και να εξετάζουν ιδίως τις ανησυχίες της ΕΕ σχετικά με περιστατικά, όπως το κλείσιμο της εφημερίδας Khartoum Monitor. Στο πλαίσιο αυτών των συναντήσεων, η ΕΕπογραμμίζει ότι η κυβέρνηση του Σουδάν (GoS) χάνει κάθε αξιοπιστία έναντι του κοινού και της διεθνούς κοινότητας εάν δεν συμμορφώνεται με τις βασικές αρχές των δημοκρατικών και ανθρώπινων δικαιωμάτων. Οι συνεχόμενες παραβιάσεις των αρχών αυτών θα έχουν επίσης αρνητικές συνέπειες στις ειρηνευτικές συνομιλίες. Η ΕΕ εξακολουθεί να ασκεί πίεση στην κυβέρνηση του Σουδάν προκειμένου να συμμορφωθεί με τα σημεία αναφοράς που συμφωνήθηκαν το Δεκέμβριο του 2002, στα οποία συμπεριλαμβάνεται η ελευθερία της έκφρασης.

Εν συνεχεία της συμφωνίας πουπεγράφη στο Ματσάκος τον Ιούλιο του 2002, προτεραιότητα της ΕΕ στις σχέσεις της με το Σουδάν είναι να προωθηθεί η συνολική ειρήνευση, η οποία θα οδηγήσει επίσης στην ενίσχυση της δημοκρατίας, του κράτους δικαίου, του σεβασμού των ανθρωπίνων δικαιωμάτων και της χρηστής διακυβέρνησης. Η ενθάρρυνση και ο σεβασμός αυτών των βασικών αρχών συνιστούν προϋπόθεση για την εξομάλυνση των σχέσεων ΕΕ-Σουδάν και, μεταξύ άλλων, για την επανάληψη της συνεργασίας. Η άρση της κατάστασης έκτακτης ανάγκης αποτελεί μέρος της δέσμης των κριτηρίων αναφοράς και η συμμόρφωση προς τα κριτήρια αυτά θα αξιολογηθείπό το πρίσμα αυτό.(1)

(1) Βλ. επίσης την απάντηση στις γραπτές ερωτήσεις E-3892/02 και E-0077/03 πουπέβαλε ο κ. Marco Cappato για το ίδιο θέμα που συνδέεται με το ζήτημα της θανατικής ποινής στο Σουδάν.